Inženjer
Inženjer (engleski: Engineer, njemački: Ingenieur) jeste stručnjak tehničkih ili tehnoloških nauka visoke (VSS) ili više (VŠS) stručne spreme. Skraćenica je: ing. Inženjeri su posebno izučeni za tehničke i operativne poslove praćenja i upravljanja proizvodnjom i industrijskim resursima. Inženjeri visoke stručne spreme (VSS) se razlikuju titulom "diplomirani", skraćeno: "dipl. ing". Diplomirani inženjer, za razliku od nediplomiranog mora biti bolje izučen u teoretskim i eksperimentalnim znanjima - i prikladniji su za projektne, laboratorijske, istraživačke i menadžerske poslove. Titula inženjera se može steći u raznim tehničkim zanimanjima, kao što su: elektrotehnika, mašinstvo, geodezija, rudarstvo, metalurgija, tehnologija... Viši obrazovni stepen od inženjerskog je magistar.